
AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. BIRŽELIO 29 D. SPRENDIMO NR. T1-65 „DĖL ŠILUTĖS SPORTO MOKYKLOS LAISVALAIKIO IR SPORTO NAMUOSE TEIKIAMŲ PASLAUGŲ KAINŲ NUSTATYMO“ PAKEITIMO“ PROJEKTO

2023 m. rugsėjo 14 d.
Šilutė

	1. Parengto projekto tikslai ir uždaviniai.

	Papildyti Šilutės sporto mokyklos laisvalaikio ir sporto namuose teikiamų paslaugų sąrašą asmenine treniruote treniruoklių salėje ir nustatyti jos kainą – 15 Eur/val.

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. 
Šilutės rajono savivaldybės tarybos 2023 m. birželio 29 d. sprendimu Nr. T1-65 „Dėl Šilutės sporto mokyklos laisvalaikio ir sporto namuose teikiamų paslaugų kainų nustatymo“ pirmu punktu nustatytos Šilutės sporto mokyklos laisvalaikio ir sporto namuose teikiamų paslaugų kainos. 
Gautas Šilutės sporto mokyklos 2023-09-13 raštas Nr. 3SM-48(1.6.E) „Dėl Šilutės laisvalaikio ir sporto namų teikiamų paslaugų papildymo ir įkainio nustatymo“, kuriame prašoma papildyti Šilutės sporto mokyklos laisvalaikio ir sporto namuose teikiamų paslaugų sąrašą „Kiti įkainiai“ asmenine treniruote treniruoklių salėje bei nustatyti jos kainą 15 Eur/val. Paslaugą sudarytų vienkartinė, vienos valandos asmeninė treniruotė su treneriu. Šios paslaugos metu treneris teiktų individualias rekomendacijas ir užduotis asmeniui, mokytų jį taisyklingai mankštintis ir atlikti pratimus su treniruokliais, teiktų kitas rekomendacijas atsižvelgdamas į lankytojo poreikius. Užsisakydamas šią paslaugą lankytojas turės būti įsigijęs treniruoklių salės abonementą arba vienkartinio apsilankymo bilietą.
Siūloma kaina sudaryta atsižvelgus į Šilutės rajono savivaldybėje ir kitose savivaldybėse esančių sporto klubų ir įstaigų įkainius. 

	3. Kokių pozityvių rezultatų laukiama.

	Tenkinami Šilutės sporto mokyklos laisvalaikio ir sporto namų lankytojų poreikiai, padidės specialiųjų lėšų pajamos.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo atlikti netikslinga, nes papildoma tik vienos paslaugos kaina.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės sporto mokykla, Laisvalaikio ir sporto namai, teikiamų paslaugų kainos.

	 10.  Kiti,  autorių nuomone,  reikalingi pagrindimai ir paaiškinimai.

	Pridedama. Šilutės sporto mokyklos 2023-09-13 raštas Nr. 3SM-48(1.6.E) „Dėl Šilutės laisvalaikio ir sporto namų teikiamų paslaugų papildymo ir įkainio nustatymo“.

	





Ūkio skyriaus vedėjo pavaduotoja				Zita Tautvydienė
